b'\n_START_ARTICLE_\nBuenos Airi\xc5\xb3 Metropolin\xc4\x97 katedra\n_START_PARAGRAPH_\nBuenos Airi\xc5\xb3 Metropolin\xc4\x97 katedra (isp. Catedral Metropolitana de Buenos Aires)\xc2\xa0\xe2\x80\x93 svarbiausia Argentinos sostin\xc4\x97s Buenos Airi\xc5\xb3 katalik\xc5\xb3 ba\xc5\xbeny\xc4\x8dia, Buenos Airi\xc5\xb3 arkivyskupijos katedra. Yra miesto istoriniame centre, San Nikolaso kvartale, \xc5\xa1alia Plaza de Mayo aik\xc5\xa1t\xc4\x97s, Rivadavijos ir San Martino gatvi\xc5\xb3 sankry\xc5\xbeoje._NEWLINE_Dabartin\xc4\x97 katedra neoklasicistinio stiliaus. Projekto autorius -ital\xc5\xb3 architektas Antonio Masella. Prad\xc4\x97ta statyti 1753\xc2\xa0m., ta\xc4\x8diau nebaigta. Nauji statybos darbai prad\xc4\x97ti 1802\xc2\xa0m. valdant Bernardinui Rivadavijai. Katedra kurta pagal pranc\xc5\xabz\xc5\xb3 architekt\xc5\xb3 Catelin ir Benoit planus. 1827\xc2\xa0m. darbai baigti. \xc5\xa0alia katedros yra mauzoliejus su Chos\xc4\x97 de San Martino palaikais._NEWLINE_Iki katedros atsiradimo jos vietoje jau seniau stov\xc4\x97jo keletas ba\xc5\xbeny\xc4\x8di\xc5\xb3: pirmoji pastatyta 1593\xc2\xa0m., bet netukus sugriauta. Antroji ba\xc5\xbeny\xc4\x8dia stov\xc4\x97jo 1608\xe2\x80\x931616\xc2\xa0m. V\xc4\x97liau buvo pastatyta medin\xc4\x97 ba\xc5\xbeny\xc4\x8dia, ta\xc4\x8diau ir \xc5\xa1i stov\xc4\x97jo neilgai. V\xc4\x97liau pastatyta dar viena ba\xc5\xbeny\xc4\x8dia, ta\xc4\x8diau 1752\xc2\xa0m. sugriuvo.'